open-index/open-wikipedia-markdown huggingface dataset:
What They Say av Victor Vernicos

«**What They Say**» (norsk omsetjing ‘Kva dei seier’) er ein gresk song frå 2023 av og med den gresk-danske musikaren Victor Vernicos. Låten blei gjeven 12. mars 2023 og var det greske bidraget i Eurovision Song Contest 2023 i Liverpool.

## Om songen
I eit intervju med den greske tv-kanalen Skai TV fortalde Vernicos at han skreiv og produserte «What They Say» som 14-åring. Songen blei skriven under nedstenginga i samband med koronapandemien, då Vernicos for fyrste gong i sitt liv opplevde å vere i ein svært stressa tilstand.

Både han og faren meinte songen var den beste han hadde skrive til då. Vernicos sende låten inn til den greske kringkastaren ERT si tevling for å finne det greske bidraget til Eurovision Song Contest 2023.

I ei pressemelding frå plateselskapet til Vernicos, Panik Records, hyllar songen dei yngre generasjonar som «tør å drøyme og skape, trass vanskar».

## Eurovision Song Contest
«What They Say» blei hausten 2022 send inn til ERT si tevling for å finne det greske bidraget til Eurovision Song Contest 2023.

Gjennom ein utveljingsprosess i fleire ledd, blei Vernicos kunngjord som ein av tre finalistar 19. januar 2023. Gjennom ei siste avrøysting frå eit sjåarpanel og ein fagjury blei Victor Vernicos og «What They Say» vald til vinnar, og dimed det greske bidraget til Eurovision Song Contest 2023 i Liverpool.

Hellas deltok i den andre semfinalen torsdag 11. mai i Liverpool. Der blei «What They Say» nummer 13 av 16, og kvalifiserte seg ikkje til finalen laurdag 13. mai. Dette var fyrste gongen sidan 2018 at Hellas ikkje nådde ein Eurovision-finale.

## Kjelder

**Denne artikkelen bygger på «[[:nb:What They Say|What They Say]]» frå , den 4. desember 2023.*
Echo av Iru Khetsjanovi

«**Echo**» (norsk omsetjing ‘ekko’) er ein song frå 2023 med den georgiske songaren Iru Khetsjanovi. Songen blei gjeven ut i mars 2023 og var det georgiske bidraget til Eurovision Song Contest 2023 i Liverpool.

## Om songen
«Echo» er skriven av det georgiske låtskrivarteamet Giorgi Kukhianidze, Beni Kadagidze og Iru Khetsjanovi. Sistnemnde framfører også låten.

Khetsjanovi vann 2. februar 2023 den femte sesongen av *The Voice Georgia*, og ho sikra seg med det retten til å representere Georgia i Eurovision Song Contest 2023. 

Etter finalen valde Khetsjanovi i samråd med den georgiske kringkastaren GPB «Echo» som bidrag til Eurovision. Låten blei offentleggjord 16. mars, som den siste av dei 37 bidraga til tevlinga dette året. Songen handlar om kjærleik: «Ekko er mi indre røyst og ei manifestering av kjærleik og fred», sa artisten i ei pressemelding då songen blei sloppen. Songen kombinerer element av georgisk folkesong med moderne popmusikk.

Musikkvideoen til «Echo» blei sloppen 16. mars og er regissert av Zaza Orasjvili. Produksjonsdesignar var Sjako Popiasjvili, mens Marika Kurdubadze kreerte kostyma. Giorgi Toriasjvili stod bak koreografien i videoen.

Georgia deltok i den andre semifinalen torsdag 11. mai i Liverpool. Der blei «Echo» nummer 12 av 16 bidrag og kvalifiserte seg ikkje til finalen laurdag 13. mai. Dette var sjette året på rad at landet ikkje nådde ein Eurovision-finale.

## Kjelder

**Denne artikkelen bygger på «[[:nb:Echo (sang)|Echo (sang)]]» frå , den 2. desember 2023.*
Like an Animal

«**Like an Animal**» (norsk omsetjing ‘som eit dyr’) er ein song frå 2023 med det italienske rockebandet Piqued Jacks. I februar 2023 vann låten den sanmarinske songtevlinga *Una Voce per San Marino 2023* og var det sanmarinske bidraget til Eurovision Song Contest 2023 i Liverpool.

## Om songen
«Like an Animal» er skriven av bandet sjølv og var blant deltakarane i den sanmarinske songtevlinga *Una Voce per San Marino 2023*, i regi av den sanmarinske ålmennkringkastaren San Marino RTV.

«Like an Animal» vann finalen 26. februar 2023 og blei det sanmarinske bidraget i Eurovision Song Contest 2023. Låten blei sloppen for strøyming på YouTube 22. februar, men blei offisielt gjeven ut som singel 5. april 2023.

San Marino deltok i den andre semifinalen torsdag 11. mai i Liverpool. Der enda «Like an Animal» på delt sisteplass med null poeng og kvalifiserte seg ikkje til finalen laurdag 13. mai.

## Kjelder

**Denne artikkelen bygger på «[[:nb:Like an Animal|Like an Animal]]» frå ,  den 4. desember 2023.*
Marko Kilpi

**Marko Tapio Kilpi** () er ein finsk forfattar, politi og politikar for Samlingspartiet. Den 17. april 2019 blei han riksdagsmedlem for valkrinsen Savolax-Karelen.

## Kjelder

## Bakgrunnsstoff

*
Krista Mikkonen

**Krista Johanna Mikkonen** () er ein finsk politikar for Dei Grøne. Den 22. april 2015 blei ho riksdagsmedlem for Savolax-Karelens valkrins. Ho var klima- og miljøminister i regjeringa Rinne og regjeringa Marin frå 2019 til 2021. Sidan var ho innanriksminister i regjeringa Marin frå 2021 til 2023.

## Kjelder

## Bakgrunnsstoff

*
Hanna Räsänen

**Hanna Räsänen** (tidlegare Huttunen; ) er ein finsk politikar for Centern i Finland. Den 17. april 2019 blei ho riksdagsmedlem for valkrinsen Savolax-Karelen.

## Kjelder

## Bakgrunnsstoff
*
Aasiaat lufthamn

**Aasiaat lufthamn** er ein flyplass i Qeqertalik  kommune i Grønland,  ca. 2 km nordaust for byen Aasiaat. Ho ligg like sør for Diskobukta på vestkysten av Grønland, og opna i 1998.

## Kjelder

**Denne artikkelen bygger på «[[:en:Aasiaat lufthamn|Aasiaat lufthamn]]» frå ,  den 3. desember 2023.*  

**Denne artikkelen bygger på «[[:no:Aasiaat lufthavn|Aasiaat lufthavn]]» frå ,  den 3. desember 2023.* 
*** oppgav desse kjeldene:* &nbsp;

*Informasjonsark (pdf) hos navair
Mikko Polvinen

**Mikko Polvinen** () er ein finsk politikar for Sannfinländarna. Den 5. april 2023 blei han riksdagsmedlem for Uleåborgs valkrins.

## Kjelder
Saara Hyrkkö

**Saara Inkeri Hyrkkö** () er ein finsk politikar for Dei Grøne. Den 17. april 2019 blei ho riksdagsmedlem for valkrinsen Nyland.

## Kjelder

## Bakgrunnsstoff

*
Cordobanini

**Cordobanini** er ei gruppe (stamme) av biller som høyrer til familien kortvenger. Ein kjenner berre til éin art i gruppa.
Arten er funnen og skildra i Veracruz i Mexico.

## Utsjånad
*Cordobanus mirabilis* er ein liten bille (ca. 1,5 millimeter) som er avlang på form og brunleg på farge. Kroppen har spreidde, ganske lange børstehår. Hovudet er avrunda firkanta med små fasettauge, maksillarpalpene er ganske små. Pronotum er ganske stort, runda, litt breiare enn langt. Dekkvengene er jambreie, kortare enn pronotum. Flygevengene er velutvikla. Bakkroppen er jambrei. Beina er middels lange, og føtene er femledda.

## Systematisk inndeling

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvenger (Staphylinidae) Latreille, 1802
***** Underfamilien **småkortvenger**, **Aleocharinae** Fleming, 1821
****** Stammen **Cordobanini** Bernhauer, 1910 - ikkje i Noreg
******* Slekta *Cordobanus* Bernhauer, 1910
******** *Cordobanus mirabilis* Bernhauer, 1910

## Kjelder

**Denne artikkelen bygger på «[[:no:Cordobanini|Cordobanini]]» frå ,  den 4. desember 2023.*  

## Bakgrunnsstoff
*
Ai coração

«****» (norsk omsetjing ‘åh, hjarte’) er ein song frå 2023 som blir framført av den portugisiske songaren og låtskrivaren Mimicat. Songen er komponert av Mimicat sjølv, saman med Luís Pereira. Songen vann den portugisiske songtevlinga Festival da Canção 2023 og var det portugisiske bidraget i Eurovision Song Contest 2023.

## Om songen
«Ai coração» er skriven av Marisa Mena, kjend under artistnamnet Mimicat. Ho skreiv han saman med Luís Pereira. «Ai coração» var ein av deltakarlåtane i den portugisiske songtevlinga Festival da Canção 2023, der vinnaren fekk representere Portugal i Eurovision Song Contest 2023. Songen blei stadfesta som eit av bidraga i Festival da Canção 19. januar 2023 og gjeven ut på den offisielle YouTube-kanalen til Festival da Canção saman med dei andre bidraga.

«Ai coração» deltok i den fyrste semifinalen 25. februar 2023 og kvalifiserte seg til finalen laurdag 11. mars samme år. Songen vann deretter finalen etter å ha vunne både jury- og telefonavrøystinga. Gjennom sigeren fekk låten representere Portugal i Eurovision Song Contest.

### Eurovision Song Contest
Portugal deltok i den fyrste semfinalen tysdag 9. mai i Liverpool. Der enda «Ai coração» på en niandeplass i semifinalen, og kvalifiserte seg til finalen laurdag 13. mai. I finalen fekk låten 59 poeng og blei nummer 23 av 26 finalistar.

## Listeplasseringar

## Kjelder

**Denne artikkelen bygger på «[[:nb:Ai coração|Ai coração]]» frå , den 2. desember 2023.*
Watergun av Remo Forrer

«**Watergun**» (norsk omsetjing ‘vasspistol’) er ein song frå 2023 med den sveitsiske artisten Remo Forrer. Songen blei gjeven som singel 7. mars 2023 og var det sveitsiske bidraget til Eurovision Song Contest 2023.

## Om songen
«Watergun» er skriven av låtskrivartrioen Argyle Singh, Ashley Hicklin og Mikolaj Trybulec. Songen blir skildra som ein kraftballade, og teksta handlar om «hjelpelausheita i møte med verdas konfliktar». I ein artikkel uttalte songaren Remo Forrer at «min generasjon må leve med konsekvensane av vala som ikkje blei tekne av oss. Det er frustrerande, men eg håpar likevel at det mogleg med endringar». Songen blei også skildra som ein appell for fred. 

### Eurovision Song Contest
«Watergun» blei send inn til kringkastaren SRG SSR si tevling for å finne det sveitsiske bidraget til Eurovision Song Contest. Gjennom fleire interne seleksjonsrunder, inkludert fag- og publikumsjuryar, blei songen vald til det sveitsiske bidraget. 

Remo Forrer blei vald til å framføre bidraget, og han blei kunngjord som den sveitsiske representanten 20. februar 2023. Forrer hadde tidlegare vunne The Voice of Switzerland. «Watergun» blei gjeven ut for strøyming og nedlasting 7. mars 2023.

Sveits deltok i den fyrste semfinalen tysdag 9. mai i Liverpool. Der blei «Watergun» nummer sju og kvalifiserte seg til finalen laurdag 13. mai. I finalen enda songen på 20. plass med 92 poeng.

## Listeplasseringar

## Kjelder

**Denne artikkelen bygger på «[[:nb:Watergun|Watergun]]» frå , den 4. desember 2023.*
Balbina av Roma

**Balbina av Roma** (død ca. 130) er ein katolsk helgen. Festdagen hennar er 31. mars og attributtane hennar er lenkjer, ein kross og eit liljesepter.  Ho er nemnd i *[[Martyrologium Romanum]]*.

Ifølgje ein tradisjon frå 500-talet var ho ei dotter av Quirinus av Neuss som blei døypt av pave Alexander og blei gravlagd ved Via Appia. 

## Sjå òg

* Santa Balbina, kyrkje i Roma

## Kjelder

**Denne artikkelen bygger på «[[:sv:Balbina|Balbina]]» frå ,  den 4. desember 2023.* 
*** oppgav desse kjeldene:*
* 
* 
*
Solo av Blanka Stajkow

«**Solo**» er ein popsong frå 2022 med den polske songaren og modellen Blanka Stajkow. Songen vann den polske musikktevlinga *Tu bije serce Europy! Wybieramy hit na Eurowizję* i februar 2023 og var det polske bidraget i Eurovision Song Contest 2023 i Liverpool. 

## Om sangen
«Solo» er skriven av eit breidt låtskrivarteam, der songaren Blanka Stajkow er blant dei. Ifølgje Stajkow handlar låten om einsidige og falske forhold, der den eine parten «mistar hovudet for den andre», sjølv om den andre parten berre leikar med dei. Songen uttrykkjer trua på at det enkelte gongar er best å vere åleine, og at det er heilt ok – derav tittelen «Solo» (‘åleine’).

«Solo» blei 15. februar 2023 kunngjord som eit av ti bidrag i den polske songtevlinga *Tu bije serce Europy! Wybieramy hit na Eurowizję*, der vinnaren fekk representere Polen i Eurovision Song Contest 2023. I finalen 26. februar gjekk låten til topps og ble dimed det polske bidraget til Eurovision Song Contest.

Polen deltok i den andre semfinalen torsdag 11. mai i Liverpool. Der enda «Solo» på ein tredjeplass og kvalifiserte seg til finalen laurdag 13. mai. I finalen fekk songen 93 poeng og enda på 19. plass.

## Listeplasseringar

## Kjelder

**Denne artikkelen bygger på «[[:nb:Solo (Blanka-sang)|Solo (Blanka-sang)]]» frå , den 4. desember 2023.*
Samo mi se spava

«**Samo mi se spava**» (serbisk kyrillisk *Само ми се спава*; norsk omsetjing ‘eg vil berre sove’) er ein serbisk elektropoplåt frå 2023 av og med songaren Luke Black. Songen var det serbiske bidraget i Eurovision Song Contest 2023 i Liverpool i England.

## Om songen
I intervju fortalde Black at han skreiv «Samo mi se spava» i april 2020 med hjelp frå ein libanesisk ven, Majed Kfoury. Han la bort songen, men etter å ha sett den serbiske artisten Konstrakta vinne *Pesma za Evroviziju ‘22* med «In corpore sano», bestemde han seg for å sende inn «Samo mi se spava» til tevlinga året etter.

Artisten seier låten handlar om å vere isolert frå resten av verda. Under koronapandemien følte Black seg «framandgjord frå verda», og i karantene spelte han berre tv-spel og såg på anime i senga. Black seier songen snakkar om at «folk må vakne opp, sidan vondskap veks fram når folk lukkar augo for den. Berre ved å vakne opp, kan ein kjempe imot vondskapen».

Songen blei gjeven ut 2. februar 2023, og på coveret held artisten ein hummar opp til øyret. Artisten har sjølv sagt at tydinga til  hummaren er kva ein sjølv gjer av det. «Eg elskar hummarar, og hummar-telefonar. Hummarar er som venar for livet, og eg ville elska å få venar for livet gjennom musikken», har artisten sjølv uttalt.

### Eurovision Song Contest
Black sendte inn «Samo mi se spava» til  *Pesma za Evroviziju ‘23*, der vinnaren fekk representere Serbia i Eurovision Song Contest 2023. Songen blei plukka ut til tevlinga og kvalifiserte seg til finalen 4. mars etter å ha delteke i den fyrste semifinalen tre dagar tidlegare. Songen vann finalen etter å ha blitt nummer to hos både juryane og sjåarane. Kombinert fekk songen flest poeng og blei det serbiske bidrag til Eurovision Song Contest 2023 i Liverpool.

Serbia deltok i den fyrste semfinalen tysdag 9. mai i Liverpool. I semifinalen blei «Samo mi se spava» nummer ti og kvalifiserte seg til finalen laurdag 13. mai. I finalen fekk songen 30 poeng og enda på 24. plass blant 26 deltakarar.

## Listeplasseringar

## Kjelder

**Denne artikkelen bygger på «[[:nb:Samo mi se spava|Samo mi se spava]]» frå , den 4. desember 2023.*
Who the Hell Is Edgar?

«**Who the Hell Is Edgar?**» (norsk omsetjing ‘kven i helvete er Edgar?’) er ein song med den austerrikske duoen Teya og Salena. Sangen blei gjeven 8. mars 2023 og var det austerrikske bidraget i Eurovision Song Contest 2023 i Liverpool.

## Om songen
«Who the Hell Is Edgar?» er skriven av duoen sjølv, beståande av Teodora Špirić og Selina-Maria Edbauer. Dei skreiv songen saman med låtskrivarduoen Ronald Janeček og Pele Loriano, som også produserte låten. Songen blei til under ein låtskrivarleir i Tsjekkia.

Songen blei gjeven ut 8. mars 2023, på den internasjonale kvinnedagen. Ifølgje artistane er ikkje låten nokon «feministisk hymne, men eit morosam augneblinksbilete av ein dialog mellom to venninner». «Edgar» i tittelen peikar til den amerikanske skribenten, poeten og litteraturkritikaren Edgar Allan Poe. I teksta hevdar songarane at attergangaren av Poe har teke kroppane deira. Han lagar eit lyrisk meisterverk gjennom dei, ein song som er så spesiell at han kan gjere dei rike. Teksta er vidare eit satirisk spark til musikkindustrien og summane som artistar får utbetalt gjennom strøyming og sal. Blant anna trekkjer dei fram talet 0,003, som er dollar-beløpet som artistar får for kvar strøyming på Spotify. 

### Eurovison Song Contest
«Who the Hell Is Edgar?» blei internt vald av den austerrikske kringkastaren ORF til å representere Austerrike i Eurovision Song Contest 2023. Austerrike deltok i den andre semifinalen torsdag 11. mai i Liverpool. Der blei «Who the Hell Is Edgar?» nummer to og kvalifiserte seg til finalen laurdag 13. mai. Dette var fyrste gongen sidan 2018 at Austerrike kvalifiserte seg til ein Eurovision-finale. I finalen opna Austerrike showet og blei nummer 15 av 26 bidrag.

## Listeplasseringar

## Kjelder

**Denne artikkelen bygger på «[[:nb:Who the Hell Is Edgar?|Who the Hell Is Edgar?]]» frå , den 4. desember 2023.*
Power av Diljá

«**Power**» (norsk omsetjing ‘kraft’); islandsk tittel **«Lifandi inni í mér»**, er ein popsong frå 2023 av den islandske songaren Diljá. Songen blei gjeven ut 4. mars 2023 og vann den islandske songtevlinga Söngvakeppnin 2023. Gjennom sigeren blei «Power» det islandske bidraget i Eurovision Song Contest 2023 i Liverpool. 

## Om songen
«Power» er skriven av Diljá Pétursdóttir og Pálmi Ragnar Ásgeirsson. Fyrstnemnde framfører songen også, under artistnamnet Diljá. Ásgeirsson er også ein av låtskrivarane bak «Unbroken», det islandske Eurovision-bidraget i 2015.

Hausten 2022 sende dei songen inn til den islandske songtevlinga Söngvakeppnin 2023 i regi av den islandske allmennkringkasteren RÚV. Vinnaren fekk representere Island i Eurovision Song Contest 2023.

«Power» blei plukka ut til å delta i tevlinga, og i tråd med tevlingsreglane måtte låten framførast på islandsk i semifinalen og sidan på valfritt språk i ein eventuell finale. Den islandske versjonen heiter «Lifandi inni í mér» (‘levande inni meg’) og blei offentleggjord 28. januar saman med dei andre bidraga. Låten kvalifiserte seg frå semifinalen og blei framført på engelsk i finalen laurdag 4. mars 2023. I finalen vann «Power» telefonavrøystinga og blei dimed det islandske bidraget til Eurovision Song Contest 2023 i Liverpool.

### Eurovision Song Contest
Island deltok i den andre semfinalen torsdag 11. mai i Liverpool. Der enda «Power» på ellevteplass og kvalifiserte seg ikkje til finalen laurdag 13. mai. Dette var fyrste gongen sidan 2018 at Island ikkje nådde ein Eurovision-finale.

## Listeplasseringar

## Kjelder

**Denne artikkelen bygger på «[[:nb:Power (sang)|Power (sang)]]» frå , den 2. desember 2023.*
Break a Broken Heart

«**Break a Broken Heart**» (norsk omsetjing ‘knus(e) eit knust hjarte’) er ein popsong frå 2023 med den australsk-kypriotiske songaren Andrew Lambrou. Låten var det kypriotiske bidraget til Eurovision Song Contest 2023 i Liverpool.

## Om songen
«Break a Broken Heart» blei komponert av det svensk-danske låtskrivarteamet Jimmy Jansson, Jimmy «Joker» Thornfeldt, Marcus Winther-John og Thomas Stengaard. Songen er ein popballade om «forhold som endar med eit knust hjarte, men som får oss til å stå opp att frå oska, sterkare enn nokon gong».

Låten blei internt vald av den kypriotiske kringkastaren RIK til å representere Kypros i Eurovision Song Contest 2023. I oktober 2022 kunngjorde RIK at han hadde vald den australsk-kypriotiske songeren Andrew Lambrou til å representere landet. Låten «Break a Broken Heart» blei offentleggjord 2. mars 2023, og ein musikkvideo til låten blei sloppen same dag.

Kypros deltok i den andre semifinalen torsdag 11. mai i Liverpool. Der blei «Break a Broken Heart» nummer sju og kvalifiserte seg til finalen laurdag 13. mai. I finalen fekk Kypros 126 poeng og enda på tolveplass.

## Listeplasseringar

## Kjelder

**Denne artikkelen bygger på «[[:nb:Break a Broken Heart|Break a Broken Heart]]» frå , den 5. desember 2023.*
Eaea

«**Eaea**» er ein flamenco-inspirert song frå 2022 med den spanske artisten Blanca Paloma. Songen blei gjeven ut 20. desember 2022 og vann songtevlinga Benidorm Fest 2023 – den spanske uttakinga til Eurovision Song Contest. Gjennom sigeren blei «Eaea» det spanske bidraget i Eurovision Song Contest 2023 i Liverpool i Storbritannia. Der enda songen på 17. plass.

## Om songen
«Eaea» er skriven som en kallesong, eller voggesong, retta mot eit barn. Tittelen «Eaea» har inga tyding utover å vere eit kallerop eller nynning. Sjølv har Blanca Paloma fortalt at songen er eit bodskap frå bestemoras kultur og musikalske røter til ho sjølv. Då artisten var barn, song bestemora Carmen ein song som gjorde narr av døden – noko som stamma frå røtene til bestemora frå Sevilla.

«Eaea» er ein såkalla nyflamenco, ein sjanger som blandar flamenco-rytmar og tonar med moderne musikkformer som pop, jazz, verdsmusikk, blues og elektropop.

«Eaea» blei gjeven ut 22. desember 2022 og var blant bidraga i den spanske musikktevlinga Benidorm Fest 2023. Songen vann finalen laurdag 4. februar og ble med det det spanske bidraget til Eurovision Song Contest 2023 i Liverpool. Som eit av dei fem store landa var Spania direktekvalifisert til finalen laurdag 13. mai. I finalen fekk «Eaea» 100 poeng og enda på 17. plass. Songen kom sist i telefonavrøystinga og fekk kun 5 poeng frå sjåarane; dei resterande 95 poenga kom frå fagjuryane.

## Listeplasseringar

## Kjelder

**Denne artikkelen bygger på «[[:nb:Eaea|Eaea]]» frå , den 5. desember 2023.*
Évidemment

«**Évidemment**» (norsk omsetjing ‘openbert’) er ein popsong frå 2023 med den kanadiske songaren La Zarra. Songen er komponert av artisten sjølv saman med låtskrivarane Ahmed Saghir, Yannick Rastogi og Zacharie Raymond. Songen blei kommersielt gjeven ut 19. februar 2023 og var det franske bidraget i Eurovision Song Contest 2023 i Liverpool.

## Om songen
«Évidemment»  er komponert av La Zarra saman med Ahmed Saghir, Yannick Rastogi og Zacharie Raymond.

Den 13. januar 2023 kunngjorde France Télévisions at dei hadde vald La Zarra til å representere Frankrike i Eurovision Song Contest 2023. Ifølgje La Zarra er songen spesielt laga for Eurovision Song Contest. Tittelen blei offentleggjord 16. februar, mens songen blei sloppen tre dagar seinare.

Som eit av dei fem store landa i Eurovision Song Contest, var Frankrike direktekvalifisert til finalen laurdag 13. mai 2023. Der fekk songen 104 poeng og blei nummer 16 av 26 bidrag.

## Listeplasseringar

## Kjelder

**Denne artikkelen bygger på «[[:nb:Évidemment|Évidemment]]» frå , den 4. desember 2023.*
Dying Rebel

**«The Dying Rebel» (My only son was shot in Dublin])** er ein populær irsk opprørssong om ein mann som finn ein døyande irsk opprørar frå County Cork i Dublin under påskeopprøret i 1916. Opphavet  til songen er ukjent, men han er spelt inn så tidleg som 1957.

Den mest kjende innspelinga av songen er av The Wolfe Tones.

## Kjelder

**Denne artikkelen bygger på «[[:en:Dying Rebel|Dying Rebel]]» frå ,  den 4. desember 2023.*
Tattoo av Loreen

«**Tattoo**» (norsk omsetjing ‘tatovering’) er ein popsong frå 2023 med den svenske songaren og låtskrivaren Loreen. Songen blei gjeven ut 25. februar 2023 og er skriven av Loreen sjølv, saman med Jimmy «Joker» Thörnfeldt, Jimmy Jansson, Cazzi Opeia, Peter Boström og Thomas G:son. «Tattoo» vann svenske Melodifestivalen i 2023 og deretter Eurovision Song Contest 2023 i Liverpool.

## Om songen
«Tattoo» er skriven av Loreen sjølv, saman med Jimmy «Joker» Thörnfeldt, Jimmy Jansson, Cazzi Opeia, Peter Boström og Thomas G:son. Songen handlar om å kjempe for kjærleiken og er i sjangeren pop og europop. Tittelen viser til at den ho elskar, er festa til ho som ei tatovering.

«Tattoo» blei send inn til SVT si songtevling Melodifestivalen 2023. Der blei han plukka ut til å delta blant 28 deltakarlåtar. Loreen hadde tidlegare delteke i Melodifestivalen i 2011, 2012 og 2017. Ho vann finalen i 2012 med «Euphoria», som også vann Eurovision Song Contest 2012 i Baku. Låten blei seinare ein stor hit i heile Europa.

«Tattoo» vann den fjerde delfinalen laurdag 26. februar 2023, men måtte framføre på nytt etter at ein demonstrant storma scena under den fyrste framføringa til Loreen. Før finalen var «Tattoo» den store favoritten, både til å vinne Melodifestivalen og Eurovision Song Contest 2023.

## Eurovision Song Contest
Som vinnar av Melodifestivalen blei «Tattoo» det svenske bidraget i Eurovision Song Contest 2023 i Liverpool. Sverige blei trekt til å delta i den fyrste semifinalen tysdag 9. mai 2023, der songen fekk startnummer 11. Låten enda på andreplass i semifinalen og blei kvalifisert til finalen laurdag 13. mai.

Før Eurovision Song Contest var «Tattoo» klår favoritt til å vinne tevlinga, med ein rekna vinnarsjanse på 50 prosent på finaledagen.

«Tattoo» vann Eurovision Song Contest 2023 etter at låten fekk 340 poeng i juryavrøystinga og 243 poeng i telefonavrøystinga, totalt 583 poeng. Dette var 57 poeng meir enn nummer to, det finske bidraget «Cha cha cha». Dette var den sjuande sigeren til Sverige i Eurovision Song Contest, like mange som Irland hadde til då.

## Listeplasseringar

## Kjelder

**Denne artikkelen bygger på «[[:nb:Tattoo (sang)|Tattoo (sang)]]» frå , den 1. desember 2023.*
Royal Society for the Protection of Birds

**The Royal Society for the Protection of Birds (RSPB)** er ein britisk velgjerdsorganisasjon med sete i England og Skottland. Organisasjonen har som formål å fremja vern av fuglar og miljøvern generelt. Han driv kampanjar og petisjonar og driv dei fleste naturreservata i Storbritannia. 

Med 1300 tilsette, 18.000 frivillige og over ein million medlemmer er RSPB den største velgjerdsorganisasjonen i Europa innan dyrevern. RSPB har mange lokalgrupper, og driv kring 200 naturreservat.

## Historie

Han blei grunnlagt i februar 1891 av filantropen og miljøaktivisten Emily Williamson. Frå byrjinga heitte han **Plumage League** og bestod av ei gruppe kvinner som forplikta seg til å, med visse unntak, ikkje nytta klede med fjører. 

RSPB har opphav i to ulike organisasjonar som blei grunnlagde i 1891: 
* The Plumage League, skipa av Emily Williamson i heimen hennar i Didsbury i Manchester, som ei protestgruppemot bruk av skinn og fjør frå toppdukkar og krykkje til klede. Heimen hennar husar no Fletcher Moss Botanical Garden.
* The Fin, Fur and Feather Folk blei skipa i Croydon av Eliza Phillips, Etta Lemon, Catherine Hall, Hannah Poland og andre.

Begge gruppene voks, og slo seg saman i 1891 til Society for the Protection of Birds i London. Det fekk nemninga «Royal» med eit kongeleg charter i 1904.

Dei fyrste medlemmane av SPB var alle kvinner som kjempa imot klesmoten på den tida der kvinner brukte eksotiske fjører i hattane sine, og den store og øydeleggjande jakta på fugar dette medførte. Medlemmer forplikta seg til å kjempa imot drap på fuglar og til å ikkje bruka fjører frå fuglar som ikkje var drepne for mat, med unntak av strutsefjører. 

## Kjelder

**Denne artikkelen bygger på «[[:sv:Royal Society for the Protection of Birds|Royal Society for the Protection of Birds]]» frå , og «[[:en:|Royal Society for the Protection of Birds]]» frå  den 5. desember 2023.*  

## Bakgrunnsstoff

*
Skøyteløp under Vinter-OL 2022

**Skøyteløpa under Vinter-OL 2022** i Beijing vart avvikla på ein innandørs skeisebane i bydelen Chaoyang. For fyrste gong omfatta leikane tolv individuelle tevlingar og to i lagtempo, likt fordelt på menn og kvinner. Tevlingane vart avvikla i dagane frå laurdag 5. til laurdag 19. februar 2022.

### 500 meter



Dato: 12. februar

### 1000 m



Dato: 18. februar

### 1500 m



Dato: 8. februar

### 5&nbsp;000 m



Dato: 6. februar

### 10&nbsp;000 m



Dato: 11. februar

### Fellesstart



Dato: 19. februar

### Lagtempo



Dato: 15. februar

## Kvinner
### 500 meter



Dato: 13. februar

### 1000 m



Dato: 17. februar

### 1500 m



Dato: 7. februar

### 3&nbsp;000 m



Dato: 5. februar

### 5&nbsp;000 m



Dato: 10. februar

### Fellesstart



Dato: 19. februar

### Lagtempo



Dato: 24. februar

## Kjelder

**Denne artikkelen bygger på «[[:de:Olympische Winterspiele 2022/Eisschnelllauf|Olympische Winterspiele 2022/Eisschnelllauf]]» frå ,  den 5. desember 2023.*
Bridges av Alika Milova

«**Bridges**» (norsk omsetjing: ‘bruer’) er ein song frå 2022 med den estiske songaren Alika Milova. Songen vann den estiske songtevlinga *[[Eesti Laul|Eesti Laul 2023]]* og var det estiske bidraget til Eurovision Song Contest 2023 i Liverpool. 

## Om songen
I eit intervju med Eurovision-nettsida *ESCUnited*, blei «Bridges» skapt i samband med ei innspeling i Nederland saman med låtskrivarkollegaen Wouter Hardy. Milova blei plutseleg veldig uroleg og gjekk til eit toalett for å gråte. Hardy baud ho deretter ut på lunsj for å lufte angsten. Etter å ha nølt, takka ho ja. Seinare drog dei heim til han for å skrive musikk, og der skreiv dei «Bridges» i løpet av tre timar. Hardy har skrive ei rekkje låtar tidlegare, og står bak Eurovision-låtane «Arcade» (vinnar for Nederland i 2019) og «Tout l’Univers» (tredjeplass for Sveits i 2021)

For Milova representerer «Bridges» alle kjenslene ho opplevde i studio den dagen. Tittelen spelar på at ho ønskjer at lyttaren skal kommunisere med seg sjølv og med andre, sjølv om du føler at du er «fortapt i ei stor verd med mange folk rundt deg».

«Bridges» var eit av bidraga i den estiske songtevlinga *[[Eesti Laul|Eesti Laul 2023]]* der vinnaren fekk representere Estland i Eurovision Song Contest 2023. Songen vann finalen laurdag 11. februar og blei dimed det estiske bidraget i Eurovision Song Contest.

Estland deltok i den andre semifinalen torsdag 11. mai i Liverpool. Der enda «Bridges» på ein tiandeplass og kvalifiserte seg til finalen laurdag 13. mai. Songen enda på åttandeplass i finalen, det beste resultatet til Estland på fem år.

## Listeplasseringar

## Kjelder

**Denne artikkelen bygger på «[[:nb:Bridges (Alika-sang)|Bridges (Alika-sang)]]» frå , den 5. desember 2023.*
Medusozoa

**Medusozoa** er ein klade i den biologiske rekkja Cnidaria, og blir ofte rekna som ei underrekkje. Gruppa omfattar klassane Hydrozoa, Scyphozoa, Staurozoa og Cubozoa, og mogligvis den parasittiske Polypodiozoa. Medusozoane skil seg ut vedat dei har eit meduse-stadium i den ofte komplekse livssyklusen sin, der medusen typisk er ein paraplyforma kropp med stingande tentaklar rundt kanten.  Med unntak av nokre artar i Hydrozoa (og Polypodiozoa), blir alle kalla maneter i den frittsymjande medusefasen sin. 

## Systematikk

## Galleri

Fil:Polypodium_hydriforme_C.jpg|*Polypodium hydriforme*, parasittar av uklar tilhøyring.
Fil:Pelagia_noctiluca_1.jpeg|alt=Pelagia noctiluca, a scyphozoan|*Pelagia noctiluca*, ein stormanet.
Fil:Cubozoa.jpg|Unidentifisert Cubozoa.
Fil:Haliclystus_octoradiatus_-_Becherqualle_an_Seegras.jpg|*Haliclystus octoradiatus*,
Fil:Hydrozoa_colony.jpg|Ein Hydrozoa-koloni.


## Kjelder

**Denne artikkelen bygger på «[[:en:Medusozoa|Medusozoa]]» frå ,  den 5. desember 2023.*  

## Bakgrunnsstoff
*
Duje

«**Duje**» (norsk omsetjing ‘elsk dei’) er ein albansk song frå 2022 med Albina & Familja Kelmendi. Songen deltok i den 61. utgåva av den albanske songtevlinga Festivali i Këngës, der sjåarane røysta han fram som det albanske bidraget til Eurovision Song Contest 2023 i Liverpool i Storbritannia.

## Om songen
«Duje» er komponert av Enis Mullaj, mens Erjona Rushiti har skrive teksta. Teksta handlar om familiar som vert brotne frå kvarandre på grunn av ein liten konflikt, og at ein må verna kjærleiken som betyr mest.

«Duje» var eit av 26 bidrag i den 61. utgåva av Festivali i Këngës i desember 2022. I tevlinga blei songen framført av den kosovoalbanske songaren Albina Kelmendi, saman med fem av familiemedlemmane hennar. Songen enda på andreplass i tevlinga, men han vann telefonavrøystinga og blei med det det albanske bidraget til Eurovision Song Contest 2023 i Liverpool.

I Eurovision Song Contest deltok «Duje» i den andre semifinalen torsdag 11. mai 2023. Der enda songen på niandeplass og kvalifiserte seg til finalen laurdag 13. mai. I finalen enda låten på 22. plass med 76 poeng. 

## Kjelder

**Denne artikkelen bygger på «[[:nb:Duje|Duje]]» frå ,  den 5. desember 2023.*
Due vite

«**Due vite**» (norsk omsetjing: ‘to liv’) er ein italiensk popballade frå 2023 av og med Marco Mengoni. Låten vann den italienske musikkfestivalen Sanremo-festivalen og var det italienske bidraget til Eurovision Song Contest 2023 i Liverpool.

## Om songen
«Due vite» blei skriven av Mengoni saman med låtskrivarane og musikkprodusentane Davide Petrella og Davide Simonetta. Songen handlar om forholdet mellom det medvitne og det umedvitne. «Eg brukar mange timar i veka på tankane mine, og eg har innsett at det umedvitne gjev meg meir realistisk inspirasjon enn kva kvardagslivet gjer. I songen snakkar eg om dette dobbeltlivet, forholdet mellom drøymer og røyndom», fortalde Mengoni i eit intervju med *[[Vanity Fair|Vanity Fair Italia]]*.

«Due vite» blei gjeven ut for strøyming og nedlasting 8. februar 2023, då han deltok i Sanremo-festivalen, den største musikktevlinga i Italia. I finalen laurdag 11. februar 2023 vann songen tevlinga. Dette var den tredje deltakinga til Mengoni i Sanremo-festivalen, og hans andre siger – den fyrste var med «L'essenziale» i 2013.

Som vinnar av Sanremo-festivalen fekk Mengoni representere Italia i Eurovision Song Contest Liverpool. Italia var direktekvalifisert til finalen laurdag 13. mai som eit av «dei fem store» landa. I finalen enda låten på fjerdeplass med 350 poeng.

## Listeplasseringar

## Kjelder

**Denne artikkelen bygger på «[[:nb:Due vite|Due vite]]» frå , den 5. desember 2023.*
Bella Forsgrén

**Bella Asha Maria Belaynesh Forsgrén** () er ein finsk politikar for Dei Grøne. Den 17. april 2019 blei ho riksdagsmedlem for valkrinsen Mellersta Finland.

## Kjelder

## Bakgrunnsstoff

*
Au Train-elva

**Au Train River** er ei elv på 16,8 miles (27,0 km) i Au Train Township i Alger County i Michigan. Ho byrjar ved eit utløp frå reservoaret Cleveland Cliffs Basin, og renn nordover. Elva går gjennom Au Train-sjøen, og renn inn i Øvresjøen ved Au Train-bukta og Au Train Township.

Namnet «Au Train» er fransk, etter den franske pelshandelen i området i kolonitida. Det er truleg ei omsetjing av eit ojibwenamn, attgjeve som «Mataban» på eit jesuittkart frå 1670-71, tolka som ‘sleden sin’ av Alan H. Hartley  (med fransk for slede *la traine*),
eller «Me ta bwa nink sepe» frå Hubbard-karta frå 1840-talet eller «Mah daw bon ingk» frå Kobawgam-karta frå 1890-talet, tolka som ‘går ned’ eller ‘stad der ein sti når stranda’ av Bernard C. Peters.

## Kjelder

**Denne artikkelen bygger på «[[:en:Au Train River|Au Train River]]» frå ,  den 5. desember 2023.* 
*** oppgav desse kjeldene:*
***Au Train Streamflow Data from the USGS
Cha cha cha av Käärijä

«**Cha cha cha**» er ein song frå 2023 med den finske rapparen Käärijä. Songen vann den finske songtevlinga *[[Uuden Musiikin Kilpailu|Uuden Musiikin Kilpailu 2023]]* og var det finske bidraget til Eurovision Song Contest 2023 i Liverpool i Storbritannia. Der enda han på andreplass, det nest beste resultatet til Finland sidan debuten i 1961.

## Om songen
«Cha cha cha» er skriven av rapparen Käärijä (Jere Pöyhönen), saman med Johannes Naukkarinen, Aleksi Nurmi og Jukka Sorsa. Käärijä skildra låten som ein «hymne for å gløyme kvardagen». Songen har element av rap, elektropop og metalrock, og Käärijä har sagt at songen er inspirert av favorittbandet Rammstein.

«Cha cha cha» blei plukka ut som eit av sju bidrag til *Uuden Musiikin Kilpailu 2023*, den finske uttakinga til Eurovision Song Contest. I tevlinga opptredde Käärijä i oppblåsen, grøn bolero, bar mage og skinnbukser. Med på scena hadde han fire cha-cha-cha-dansarar i rosa dansedrakter.

I finalen 25. februar vann «Cha cha cha» ein solid siger hos både dei internasjonale jurygruppene og sjåarane. Songen fekk samla 539 poeng – 387 poeng føre andreplassen, og den største sigersmarginen i tevlinga si historie. Med sigeren blei «Cha cha cha» det finske bidraget til Eurovision Song Contest. I vekene før Eurovision Song Contest var «Cha cha cha» blant favorittane til å vinne tevlinga.

### Eurovision Song Contest
Finland var trekt til å delta i den fyrste semifinalen av Eurovision Song Contest i Liverpool Arena tysdag 9. mai 2023. Der vann «Cha cha cha» semifinalen og avanserte til finalen laurdag 13. mai. I finalen vann songen telefonavrøystinga klårt, men enda på andreplass samanlagt bak Loreen og songen «Tattoo» frå Sverige. Andreplassen er den nest beste plasseringa til Finland i Eurovision Song Contest, etter sigeren i 2006. 

## Listeplasseringar

## Kjelder

**Denne artikkelen bygger på «[[:nb:Cha cha cha (Käärijä-sang)|Cha cha cha (Käärijä-sang)]]» frå , den 5. desember 2023.*
My Sister’s Crown

«**My Sister's Crown**» (norsk omsetjing: ‘krona til systera mi’) er ein song frå 2023 med det tsjekkiske folkbandet Vesna. Låten var det tsjekkiske bidraget til Eurovision Song Contest 2023, der han enda på tiandeplass.

## Om songen
«My Sister’s Crown» er skriven av bandet sjølv og har tekst på fleire språk: tsjekkisk, engelsk og refreng på ukrainsk og bulgarsk. Ifølgje frontfigur Patricie Kaňok Fuxová handlar songen om systerskap og retter kritikk mot kjønnsskilnader og diskriminering av kvinner.

### Eurovision Song Contest (2023)
I januar 2023 blei Vesna og «My Sister’s Crown» kunngjorde som eit av bidraga i *ESCZ 2023*, den tsjekkiske uttakinga til Eurovision Song Contest 2023. Resultatet blei avslørt 7. februar 2023, og «My Sister's Crown» vann klårt med  røyster –  røyster meir enn andreplassen. Med sigeren fekk bandet representere Tsjekkia i tevlinga. 

Vesna og «My Sister’s Crown» deltok i den fyrste semifinalen tysdag 9. mai 2023. Der blei songen nummer fire og kvalifiserte seg til finalen laurdag 13. mai 2023. I finalen enda låten på tiandeplass med 129 poeng, den nest beste plasseringa til Tsjekkia sidan debuten i 2007.

## Listeplasseringar

## Kjelder

**Denne artikkelen bygger på «[[:nb:My Sister’s Crown|My Sister’s Crown]]» frå , den 2. desember 2023.*
Future Lover

«**Future Lover**» (norsk omsetjing ‘framtidig elskar’) er ein song av og med den armenske songaren Brunette. Songen blei gjeven ut 15. mars 2023 og var det armenske bidraget i Eurovision Song Contest 2023 i Liverpool i England.

## Om songen
«Future Lover» er komponert av Elen Jeremjan, kjend under artistnamnet Brunette. Ho blei vald av den armeneske kringkastaren ARMTV til å representere Armenia i Eurovision Song Contest 2023. Gjennom den interne uttakinga, vedtok kringkastaren at «Future Lover» skulle vere det armenske bidraget. Songen har tekst på engelsk og armensk.

Låten blei gjeven ut 15. mars 2023, eit av dei siste bidraga til å bli offentleggjort føre tevlinga i mai. Jeremjan kalla låten for eit «poetisk lerret, eit brev utan mottakar». Ho blei inspirert av eit sitat ho fann på sosiale medium, og «orda blei til ein melodi, og ei heil rekkje kjensler berre eksploderte ut av meg. I løpet av livet ser vi alle etter den eine – den framtidige elskaren, han som skal lekamleggjere draumar, ideal og frykter». 

Armenia deltok i den andre semfinalen torsdag 11. mai i Liverpool, og hadde startnummer 2. I semifinalen blei «Future Lover» nummer seks og kvalifiserte seg til finalen laurdag 13. mai. I finalen enda låten på 14. plass blant 26 bidrag. 

## Listeplasseringar

## Kjelder

**Denne artikkelen bygger på «[[:nb:Future Lover|Future Lover]]» frå , den 5. desember 2023.*
Soarele și luna

«**Soarele și luna**» (norsk omsetjing ‘sola og månen’) er ein folk-inspirert dansepoplåt frå 2023 med den moldovske songaren Pasha Parfeni. Songen er skriven av Parfeni sjølv, saman med Andrei Vulpe og Iuliana Parfeni. Songen blei gjeven ut 19. januar 2023 og var det moldovske bidraget til Eurovision Song Contest 2023 i Liverpool.

## Om songen
«Soarele și luna» er skriven av Pasha Parfeni, Andrei Vulpe og Iuliana Parfeni. Parfeni står bak fleire tidlegare moldovske Eurovision-låtar, og han blei nummer 11 i 2012 i Baku med låten «».

«Soarele și luna» er rumensk for ‘sola og månen’. Parfeni elskar kona si djupt, og songteksta fortel om det djupe forholdet mellom dei, og at universet – sola og månen – har velsigna ekteskapet deira. Vidare fortel teksta om ein kjærleik like magisk som folkesogene han viser til. Songen brukar metaforar, folkelege symbol og naturelement.

## Eurovision Song Contest
«Soarele și luna» var eit av 31 bidrag i *Etapa națională 2023*, den moldovske uttakinga til Eurovision Song Contest 2023. Arrangøren, den moldovske ålmennkringkastaren TRM, heldt fyrst ein auditionrunde. I denne runden enda «Soarele și luna» på andreplass og kvalifiserte seg til finalen laurdag 4. mars 2023.

Før finalen var «Soarele și luna» favoritt til å vinne den moldovske uttakinga, ifølgje ei avrøysting på Eurovision-fansida *[[Wiwibloggs]]*. I finalen fekk låten toppoeng fra både juryane og sjåarane og vann finalen med 24 poeng. Som følgje av sigeren blei «Soarele și luna» det moldovske bidraget i Eurovision Song Contest 2023.

Moldova deltok i den fyrste semifinalen, som blei arrangert i Liverpool Arena i England tysdag 9. mai. Der blei låten nummer fem og kvalifiserte seg til finalen laurdag 13. mai. I finalen fekk songen 96 poeng og blei nummer 18 av 26 bidrag. 

## Listeplasseringar

## Kjelder

**Denne artikkelen bygger på «[[:nb:Soarele și luna|Soarele și luna]]» frå , den 6. desember 2023.*
Promise av Voyager

«**Promise**» (norsk omsetjing: ‘løfte’) er ein song med det australske bandet Voyager. Låten blei gjeven ut 21. februar 2023 og var det australske bidraget i Eurovision Song Contest 2023 i Liverpool.

## Om songen
«Promise» er skriven av det australske progrock-bandet Voyager. Den 14. november 2022 kunngjorde den australske kringkastaren Special Broadcasting Service (SBS) at dei internt ville velje det australske bidraget i Eurovision Song Contest 2023.

SBS kunngjorde 21. februar 2023 at Voyager og «Promise» skulle representere landet i Eurovision Song Contest 2023 i Liverpool. Låten har element av rock, synthrock og 80-talsrock.

«Promise» blei skildra som ein «episk, progressiv pop-metal-låt som tek lyttaren med inn i ei kjensleladd historie av eventyr og forløysing».

Australia deltok i den andre semifinalen torsdag 11. mai og var siste bidrag på scena den kvelden i Liverpool. Songen vann semifinalen og kvalifiserte seg til finalen laurdag 13. mai. I finalen fekk «Promise» 151 poeng og enda på ein niandeplass.

## Listeplasseringar

## Kjelder

**Denne artikkelen bygger på «[[:nb:Promise (Voyager-sang)|Promise (Voyager-sang)]]» frå , den 5. desember 2023.*
Heart of Steel av Tvorchi

«**Heart of Steel**» (norsk omsetjing: ‘hjarte av stål’) er ein ukrainsk elektropoplåt frå 2022 av og med duoen Tvorchi. Songen vann den ukrainske songtevlinga *[[Vidbir]]* i desember 2022 og var det ukrainske bidraget til Eurovision Song Contest 2023 i Liverpool i Storbritannia. 

## Om songen
«Heart of Steel» er skriven av elektronikaduoen Tvorchi, beståande av ukrainske Andrij Hutsuljak og nigeriansk-fødde Jimoh Augustus. Dei skreiv songen og teksta våren 2022, inspirert av dei ukrainske soldatane og motstandsfolka som lenge stod imot russiske styrkar ved stålverket Azovstal i Mariupol, aust i Ukraina.

### ''Vidbir'' og Eurovision Song Contest
I desember 2022 var «Heart of Steel» blant bidraga i den tv-sende ukrainske songtevlinga *[[Vidbir]]*. Vinnaren fekk representere Ukraina i Eurovision Song Contest 2023. Den ukrainske finalen fann stad 17. desember 2022 i den underjordiske t-banestasjonen ved Majdan-plassen, som følgje av krigen i landet.

Tvorchi og «Heart of Steel» vann *Vidbir* med nest flest røyster frå fagjuryen og flest røyster frå sjåarane. Gjennom sigeren fekk duoen representere Ukraina i Eurovision Song Contest i Liverpool i Storbritannia. Som følgje av at Ukraina vann Eurovision Song Contest året før, var landet direktekvalifisert for finalen laurdag 13. mai 2023. I finalen fekk sangen til saman 243 poeng og enda på sjetteplass, rett bak Alessandra og «Queen of Kings» frå Noreg.

## Utgjevingshistorikk
Den ukrainske kringkastaren Suspilne la låten ut for strøyming på YouTube 1. desember 2022. Songen blei gjeven ut som singel 9. desember, og han var del av EP-en med same namn, som blei sloppen litle julaftan same år.

## Listeplasseringar

## Kjelder

**Denne artikkelen bygger på «[[:nb:Heart of Steel|Heart of Steel]]» frå , den 6. desember 2023.*
Because of You av Gustaph

«**Because of You**» (norsk omsetjing: ‘på grunn av deg’) er ein poplåt som blir framført av den belgiske artisten Stef Caers, kjend som *Gustaph*. Songen blei gjeven ut 13. januar 2023 og er komponert av Caers sjølv, saman med Jaouad Alloul. Songen vann den belgiske songtevlinga *Eurosong 2023* og var det belgiske bidraget i Eurovision Song Contest 2023 i Liverpool i Storbritannia.

## Om songen
«Because of You» er skriven av Stef Caers og Jaouad Alloul. I eit intervju med Eurovision-nettsida *ESC Bubble*, uttalte Caers at songen er ei hyllest til fridomen og «gleda av å vere seg sjølv». Caers tilhøyrer LHBT-miljøet og seier erfaringane som skeiv inspirerte han til å skrive låten. Han omtalar «Because of You» som ein lettare klubblåt.

## Eurovision Song Contest
Hausten 2022 kunngjorde den flamske kringkastaren VRT at Gustaph var ein av sju deltakarar i songtevlinga *Eurosong 2023* laurdag 14. januar 2023. I ein serie førehandsprogram framførte kvar artist to potensielle låtar foran dei seks andre artistane, som gav tilbakemeldingar på låtane. Basert på tilbakemeldingane valde artisten ein av låtane til finalen. Gustaph presenterte songane «The Nail» og «Because of You» den 12. og 13. januar. Den siste kvelden valde han låten «Because of You» til finalen av *Eurosong 2023*.

I finalen laurdag 14. januar vann «Because of You» *Eurosong 2023* med 278 poeng. Han var nummer tre hos juryane og nummer to hos sjåarane, men fekk flest poeng samla. Som vinnar blei «Because of You» det belgiske bidraget til Eurovision Song Contest 2023 i Liverpool i Storbritannia. Låten enda til slutt på sjuandeplass med 182 poeng. Dette var det beste resultatet til Belgia sidan 2017, og det var det nest beste resultatet til Flandern nokosinne.

## Listeplasseringar

## Kjelder

**Denne artikkelen bygger på «[[:nb:Because of You (Gustaph-sang)|Because of You (Gustaph-sang)]]» frå , den 5. desember 2023.*
Stay av Monika Linkytė

«**Stay**», også kjend som «**Stay – Čiūto tūto**», er ein song med den litauiske songaren Monika Linkytė. Songen blei gjeven ut 14. februar 2023, men blei fyrste gong framført 28. januar 2023 under songtevlinga *Pabandom iš naujo! 2023*. «Stay» vann tevlinga og var det litauiske bidraget til Eurovision Song Contest 2023 i Liverpool.

## Om songen
I ei pressemelding frå den litauiske kringkastaren Lietuvos nacionalinis radijas ir televizija (LRT) fortalde Linkytė at ho skreiv songen saman med den latviske musikaren Chris Noah (fødd *Krists Indrišonoks*) under ein ikkje-planlagt låtskrivar-økt. Ho ønskte å skrive ein sang om kor viktig det er å «stoppe opp og vende tilbake til seg sjølv». Nokre av verselinjene i songen relaterer til litauiske folke-sutraar der ein snakkar om å lytte til sitt eige hjarte.

«Stay» var eit av bidraga i den litauiske songtevlinga *Pabandom iš naujo! 2023* (*Vi prøver på nytt! 2023*), der vinnaren fekk representere Litauen i Eurovision Song Contest. I finalen 19. februar fekk «Stay» flest poeng og vann med det retten til å representere Litauen. 

Litauen deltok i den andre semifinalen torsdag 11. mai i Liverpool. Der blei «Stay» nummer fire og kvalifiserte seg til finalen laurdag 13. mai. I finalen kom låten på ellevteplass med 127 poeng.

## Listeplasseringar

## Kjelder

**Denne artikkelen bygger på «[[:nb:Stay (Monika Linkytė-sang)|Stay (Monika Linkytė-sang)]]» frå , den 6. desember 2023.*
Unicorn av Noa Kirel

«**Unicorn**» (norsk omsetjing ‘einhyrning’) er ein israelsk song frå 2023 med songaren Noa Kirel. Songen er skriven av Doron Medalie, May Sfadia, Yinon Yahel og Kirel sjølv. Songen var det israelske bidraget i Eurovision Song Contest 2023 i Liverpool i Storbritannia, der han enda på tredjeplass.

## Eurovision Song Contest
«Unicorn» blei send inn til den interne uttakinga til den israelske kringkastaren Kan. Ein eigen komité beståande av personar frå Kan, musikkforleggjarar og musikkfagfolk valde artisten Noa Kirel til å representere Israel i Eurovision Song Contest. Under ein pressekonferanse 10. august 2022 stadfesta Kirel at ho hadde takka ja til Eurovision-oppdraget. 

Den 17. januar 2023 avslørte Kirel at bidraget hennar heitte «Unicorn». Songen hadde premiere 8. mars 2023 under ei spesialsending kalla *HaShir Shelanu L'Eurovizion* på tv-kanalen Kan 11 og nettsida kan.org.il. I eit intervju uttalte Kirel at songen handlar om ein «sterk, uavhengig person som kan takle alt han møter». Tittelen spelar på einhyrningen, ein myteomspunnen skapning. «Det er noko så uskuldig og reint med ein einhyrning, og vi måtte velje noko som berre finst i eventyr, i fantasiar», uttalte Kirel. Artisten uttalte også at songen også reflekterer nasjonen Israel: «einhyrningen er sterk (…), og eg ser landet vårt som eit slikt sterkt land».

Israel deltok i den fyrste semifinalen tysdag 9. mai i Liverpool. Der blei «Unicorn» nummer tre og kvalifiserte seg til finalen laurdag 13. mai. I finalen enda songen på tredjeplass med 362 poeng, den beste plasseringa til sidan sigeren i 2018. 

## Listeplasseringar

## Kjelder

**Denne artikkelen bygger på «[[:nb:Unicorn|Unicorn]]» frå ,  den 6. desember 2022.*